Diari Oficial de la Generalitat Valenciana


Sumari del DOGV 1348, del 17-07-1990 (1990/818241)

ORDRE de 13 de juny de 1990, de la Conselleria d'Economia i Hisenda, per la qual s'acorda l'afectació a la Conselleria de Cultura, Educació i Ciència d'un immoble situat a Nules (Castelló), c/ de Sant Vicent, núm. 1 partida del Cementeri o Cantalobos.
-----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/13/(4)/dof/vci/html**

### Dades del document

Número de DOGV
:   1348

Data del DOGV
:   17-07-1990

Secció del DOGV
:   DISPOSICIONS GENERALS

Número del document
:   1990/818241


Data del document
:   13-06-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 13 de juny de 1990, de la Conselleria d'Economia i Hisenda, per la qual s'acorda l'afectació a la Conselleria de Cultura, Educació i Ciència d'un immoble situat a Nules (Castelló), c/ Sant Vicent, núm. 1, partida del Cementeri o Cantalobos.  
L'Hble. Sr. conseller de Cultura, Educació i Ciència ha sol·licitat, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, l'afectació d'un immoble situat a Nules (Castelló), c/ de Sant Vicent, núm. 1, partida del Cementeri o Cantalobos.  
L'immoble esmentat es destinarà al desplegament de les competències pròpies de la Conselleria.  
Per això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre de Patrimoni de la Generalitat Valenciana.  
ORDENE:  
Article primer  
S'afecta a la Conselleria de Cultura, Educació i Ciència.  
1. Rústica. Deu àrees i noranta-cinc centiàrees i seixanta-tres decímetres quadrats, de terra de secà, en terme de Nules, partida del Cementeri o Cantalobos. Confronta: nord, Manuel Canós Traver; sud, Cooperativa Agrícola Sant Josep; est, camí del Cementeri i oest, Antonia Soledad i Maria Arambul Lucas.  
2. Rústica. Tretze àrees cinquanta-tres centiàrees seixanta-cinc decímetres quadrats, de terra de secà, en terme de Nules, partida Cantalobos. Confronta: nord, Ramón Martí Martínez; sud, Església i José Mariner; est, Eduardo i Concepción Moros Ferrer i oest, Manuel Juan Nebot.  
3. Rústica. Parcel·la de terreny de superfície tres àrees nou centiàrees i seixanta-vuit decímetres quadrats, de terra de secà, plantada de tarongers, situada en el terme de Nules, partida del Cementeri o Cantalobos. Confronta: nord, camí intermedi amb José Martí Mariner; sud, resta de la finca; est, Institut de Segon Ensenyament Don Francisco Beltrán Bigorra i oest, Antonia, Soledad i Maria Arambul Lucas.  
4. Rústica. Quatre àrees vuitanta-una centiàrees i noranta-tres decímetres quadrats, de terra de secà, avui hort, en el terme de Nules, partida del Cementeri o Cantalobos, anomenada del Calvari. Confronta: nord, Cooperativa de Crèdit Caixa Rural Sant Josep de Nules; sud, José Martí; est, Ajuntament de Nules i oest, camí.  
5. Rústica. Dues àrees setanta-quatre centiàrees i deu decímetres quadrats situada en terme de Nules, partida del Calvari. Confronta: nord i oest, resta de la finca d'on se segregà; sud, Antonia, María i Soledad Arambul Lucas i est, camí.  
6. Rústica. Quatre fanecades, igual a trenta-tres àrees vint-i-quatre centiàrees de terra de secà amb garrofers, avui hort, en terme de Nules, partida del Cementeri o Cantalobos. Confronta: nord, hereus de Bautista Valentín i altres; est, terres del clero; sud, cementeri general i oest, camí.  
Aquest immoble consta en l?Inventari General de Béns i Drets de la Generalitat Valenciana amb el número A02/12/082/0010.  
Article segon  
Aquest immoble, cedit per l?Excm. Ajuntament de Nules, ha estat acceptat mitjançant Decret 171/1989, de 13 de novembre, del Consell de la Generalitat Valenciana, i la cessió elevada a escriptura pública autoritzada davant el notari de València, Sr. Eduardo Llagaria Vidal, en data 8 de febrer de 1990.  
Article tercer  
L'immoble esmentat queda integrat en el domini públic de la Generalitat Valenciana i correspon a la Conselleria de Cultura, Educació i Ciència l?exercici de les competències demanials sobre aquest, inclosa l'administració i conservació.  
Article quart  
Que la Conselleria de Cultura, Educació i Ciència designe un representant perquè concórrega amb el representant nomenat pel Director General del Tresor i Patrimoni, a l'acte d'afectació.  
València, 13 de juny de 1990.  
El conseller d'Economia i Hisenda,   
ANTONI BIRLANGA CASANOVA


Còpia Permalink ELI